Diari Oficial de la Generalitat Valenciana


Sumari del DOGV 8289, del 08-05-2018 (2018/4451)

RESOLUCIÓ de 3 de maig de 2018, del director general d'Agricultura, Ramaderia i Pesca, per la qual s'estableix la tipificació dels incompliments de compromisos i obligacions exigits als beneficiaris de l'ajuda a la instal·lació de joves agricultors a l'empara de l'Ordre 7/2015 i les reduccions i penalitzacions corresponents a aplicar sobre l'import de l'ajuda.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4451


Data del document
:   03-05-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 3 de maig de 2018, del director general d'Agricultura, Ramaderia i Pesca, per la qual s'estableix la tipificació dels incompliments de compromisos i obligacions exigits als beneficiaris de l'ajuda a la instal·lació de joves agricultors a l'empara de l'Ordre 7/2015 i les reduccions i penalitzacions corresponents a aplicar sobre l'import de l'ajuda. [2018/4451]  
El Programa de desenvolupament rural de la Comunitat Valenciana 2014-2020, aprovat per la Comissió Europea, és l'instrument de programació de les mesures destinades a fomentar un desenvolupament territorial de les zones rurals de la Comunitat Valenciana equilibrat i respectuós amb el medi ambient. Dins d'aquestes mesures s'inclou la concessió d'ajudes destinades a facilitar l'establiment de joves com a titulars de noves explotacions sostenibles, competitives i viables a llarg termini, dedicades tant a l'activitat agrària i com la ramaderia, les bases reguladores de la qual van ser aprovades mitjançant l'Ordre 7/2015, d'1 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, en aplicació del Reglament (UE) 1305/2013 del Parlament Europeu i del Consell, de 17 de desembre de 2013, relatiu a l'ajuda del desenvolupament rural a través del Fons Europeu Agrícola de Desenvolupament Rural (FEADER).  
D'altra banda, el Reglament delegat (UE) 640/2014, de la Comissió, d'11 de març de 2014, pel qual es completa el Reglament (UE) 1306/2013 del Parlament Europeu i del Consell, estableix les condiciones sobre la denegació o retirada dels pagaments i sobre les sancions administratives aplicables als pagaments directes, a l'ajuda al desenvolupament rural així com disposicions específiques aplicables a les mesures d'ajuda al desenvolupament rural com a conseqüència de l'incompliment dels criteris d'admissibilitat diferents de la superfície o del nombre d'animals, així com d'altres compromisos o obligacions.  
Finalment, el Reglament d'execució (UE) 809/2014, de la Comissió, estableix disposicions relatives als controls a realitzar sobre les sol·licituds d'ajuda, les sol·licituds de pagament i altres declaracions relatives a les mesures de desenvolupament rural així com sobre la retirada parcial o total de l'ajuda i sancions administratives a aplicar com a conseqüència de l'execució dels controls esmentats.  
Així doncs, d'acord amb el Decret 158/2015, de 18 de setembre, del Consell pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, considerant l'aplicació directa de la referida reglamentació comunitària i de conformitat amb l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, l'Acord de 26 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació i la disposició final primera de l'Ordre 7/2015 per la qual es faculta al titular de la direcció general competent perquè dicte les disposicions d'aplicació d'aquesta ordre que siguen necessàries, cal establir la tipificació dels incompliments dels compromisos i obligacions exigits als beneficiaris de l'ajuda a la instal·lació de joves agricultors a l'empara de l'Ordre 7/2015 i les reduccions i penalitzacions corresponents a aplicar sobre l'import de l'ajuda així com la forma del seu càlcul.  
  
1. Disposicions generals  
Tal com s'estableix en el Reglament delegat (UE) 640/2014, és procedent la denegació o retirada total de l'ajuda sol·licitada si els requisits d'admissibilitat no es respecten.  
D'altra banda, en cas que no es complisquen els compromisos o altres obligacions de l'operació és procedent la denegació o retirada total o parcial de l'ajuda. El percentatge de denegació o retirada de l'ajuda després de l'incompliment dels compromisos o altres obligacions ha de tindre en compte la gravetat, l'abast, la durada i la reiteració de l'incompliment relacionat amb les condicions de l'ajuda. La tipificació d'aquests incompliments s'inclou en l'annex d'aquesta resolució.  
  
Com a norma general, si no es compleixen els criteris de selecció pels quals va ser seleccionada una sol·licitud el beneficiari serà exclòs de l'ajuda, llevat que les actuacions finalment executades suposen aconseguir una puntuació mínima per a accedir a l'ajuda.  
  
2. Ordre per a l'aplicació de reduccions i penalitzacions  
S'ha de determinar en primer lloc l'import admissible després de l'examen del compliment dels requisits d'admissibilitat, a continuació s'aplica la possible penalització derivada d'una diferència superior al 10 % entre l'import sol·licitat i el determinat com a admissible, i finalment les penalitzacions corresponents a l'incompliment de compromisos o obligacions.  
Per a això, després de l'examen de cada sol·licitud de pagament presentada pels beneficiaris han de determinar-se els imports següents:  
a) L'import sol·licitat pel beneficiari (o import de la concessió si aquest és menor).  
b) L'importa admissible després de l'examen del compliment dels requisits d'admissibilitat, incloent-hi el resultat dels controls administratius i, si escau, controls sobre el terreny.  
Posteriorment, ha d'aplicar-se, si escau, la penalització derivada d'una diferència superior al 10 % entre l'import sol·licitat i l'import admissible, d'acord amb l'article 63 del Reglament (UE) 809/2014. És a dir, si l'import sol·licitat supera l'import admissible després dels controls d'admissibilitat en més d'un 10 %, s'aplica una penalització sobre aquest últim import la quantia del qual serà igual a la diferència entre aqueixos dos imports, però que no anirà més enllà de la retirada total de l'ajuda.  
L'incompliment dels requisits d'admissibilitat o l'aplicació de penalitzacions tipificades com a greus i que suposen una penalització del 100 % de l'import de la sol·licitud, impliquen que l'import admissible de la sol·licitud és zero. Així mateix, impliquen deixar sense efecte l'ajuda aprovada i la sol·licitud de reintegrament dels imports ja pagats.  
Finalment, s'apliquen les penalitzacions per incompliment de compromisos o altres obligacions de la sol·licitud d'ajuda i de pagament (article 35 del Reglament (UE) 640/2014). Aquestes penalitzacions s'apliquen sobre l'import admissible després dels controls d'admissibilitat, sense aplicar, en el cas que n'hi haja, la penalització derivada d'una diferència superior al 10 % entre l'import sol·licitat i l'import admissible i es basa en la tipificació dels incompliments de criteris d'admissibilitat i compromisos o altres obligacions que s'inclou en l'annex d'aquesta resolució.  
La present resolució posa fi a la via administrativa i, en contra, pot interposar-se potestativament recurs de reposició davant del director de l'Agència Valenciana de Foment i Garantia Agrària, en el termini un mes, comptat des de l'endemà de la publicació, de conformitat amb allò que disposa l'article 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu en el termini de dos mesos, comptats des de l'endemà de la notificació, de conformitat amb el que estableixen els articles 8.3, 25.1 i 46.1 de la Llei de la jurisdicció contenciosa administrativa.  
  
  
  
València, 3 de maig de 2018.- El director general d'Agricultura, Ramaderia i Pesca: Rogelio Llanes Ribes.  
  
  
ANNEX  
Tipificació d'incompliments. Sol·licitud de pagament inicial  
  
Lleu Retard en la presentació de la sol·licitud de pagament, segons el pla empresarial aprovat, fins a 15 dies. 1 %  
 Retard en la presentació de la sol·licitud de pagament, segons el pla empresarial aprovat, més de 15 dies fins a 30 dies. 2 %  
 Retard en la presentació de la sol·licitud de pagament, segons el pla empresarial aprovat, més de 30 dies, sense sobrepassar 9 mesos des de concessió. 3 %  
 Presentació de la sol·licitud de modificació del pla empresarial amb pagament inicial previ, fora del termini aprovat per a presentar la sol·licitud de pagament inicial, fins a 15 dies. 1 %  
 Presentació de la sol·licitud de modificació del pla empresarial amb pagament inicial previ, fora del termini aprovat per a presentar la sol·licitud de pagament inicial, més de 15 dies fins a 30 dies. 2 %  
 Presentació de la sol·licitud de modificació del pla empresarial amb pagament inicial previ, fora del termini aprovat per a presentar la sol·licitud de pagament inicial, més de 30 dies, sense sobrepassar 9 mesos des de concessió. 3 %  
Mitjà Presentació de la sol·licitud de pagament inicial després de 9 mesos des de concessió fins a un màxim de 12 mesos, sense incomplir l'obligació d'iniciar el pla empresarial en 9 mesos. 10 %  
 Sol·licitud de pagament inicial no coherent amb el pla empresarial aprovat que requereix una modificació del pla empresarial, que compleix requisits per a ser elegible. 10 %  
Greu No presentar la sol·licitud de pagament inicial en el termini de 12 mesos després de la concessió de l'ajuda. 100%  
 Sol·licitud del pagament inicial no coherent amb el pla empresarial aprovat que requereix una modificació del pla empresarial, que no compleix requisits per a ser elegible. 100%  
  
  
  
Tipificació d'incompliments. Sol·licitud de pagament final  
  
Lleu Retard en la presentació de la sol·licitud de pagament final, segons el pla empresarial aprovat, fins a 15 dies. 1 %  
 Retard en la presentació de la sol·licitud de pagament final, segons el pla empresarial aprovat, més de 15 dies fins a 30 dies. 2 %  
 Retard en la presentació de la sol·licitud de pagament final, segons el pla empresarial aprovat, més de 30 dies, sense sobrepassar 18 mesos des de data d'instal·lació efectiva. 3 %  
 Presentació de la sol·licitud de modificació del pla empresarial amb pagament final previ, fora del termini aprovat per a presentar la sol·licitud de pagament final, fins a 15 dies. 1 %  
 Presentació de la sol·licitud de modificació del pla empresarial amb pagament final previ, fora del termini aprovat per a presentar la sol·licitud de pagament final, més de 15 dies fins a 30 dies. 2 %  
 Presentació de la sol·licitud de modificació del pla empresarial amb pagament final previ, fora del termini aprovat per a presentar la sol·licitud de pagament final, més de 30 dies, sense sobrepassar 18 mesos des de data d'instal·lació efectiva. 3 %  
  
Mitjà Acreditació de la capacitació necessària després del termini indicat en el pla empresarial aprovat, però sense sobrepassar 36 mesos des de la concessió de l'ajuda. 10,00%  
 Presentació de la sol·licitud de pagament final després de 18 mesos des de data d'instal·lació efectiva (o 36 mesos si es va aprovar el termini ampliat en el pla empresarial), fins a 3 mesos després. 15,00%  
 Sol·licitud de pagament final no coherent amb el pla empresarial aprovat que requereix una modificació del pla empresarial, que compleix requisits per a ser elegible 15 %  
Greu No presentar la sol·licitud de pagament final abans de 3 mesos després de finalitzar el termini màxim (18 mesos des de la data d'instal·lació efectiva, o 36 mesos si es va aprovar el termini ampliat en el pla empresarial). 100%  
 Sol·licitud de pagament final no coherent amb el pla empresarial aprovat que requereix una modificació del pla empresarial, que no compleix requisits per a ser elegible. 100%  
 La puntuació final de l'expedient després de l'execució del pla empresarial no aconsegueix la puntuació mínima necessària per a accedir a l'ajuda. 100 %